Liberame

© Liberame 2018

© Martin Môťovský 2018

Ilustration © Dáša Dicová Bacmaňáková 2018

Všetky práva vyhradené.

Nijaká časť tejto publikácie sa nesmie reprodukovať, ukladať do informačných systémov alebo inak rozširovať bez predchádzajúceho písomného súhlasu majiteľov práv.

Vyšlo vo vydavateľstve Liberame, s.r.o.

www.kniha.liberame.sk

Prvé vydanie. Pre čitateľov od 9 rokov.

ISBN 978-80-973067-0-0

Úvod

Jednu rozprávku, v ktorej vystupuje dievčatko, stará mama a vlk, iste poznáš. V tejto knižke je rozprávok dvanásť a takmer vo všetkých pomáha dievčatko Girl, dobre radí stará mama Grandmother a vystrája vlk Wolf. Rozprávky sú vymyslené tak, že sa z nich možno naučiť toľko anglických slovíčok a výrazov, že v poslednej rozprávke, ktorá je celá vyrozprávaná po anglicky, už dobre porozumieš.

V prípade, že niektorému slovíčku v rozprávkach predsa len nebudeš rozumieť, nevadí, čítaj ďalej. Rozprávky sú napísané tak, že budeš tušiť, čo sa deje. Ak budeš chcieť zistiť, čo slovíčko znamená, môžeš použiť slovníček na konci tejto knižky.

Rozprávka

o dievčatku Girl

V domčeku na kraji lesa bývala mamička so svojou dcérkou, dievčatkom Girl. Jedného rána hovorí mamka dievčatku Girl:

„Dievčatko Girl, naša stará mama ochorela. Išla by si ju pozrieť? Trochu rozveseliť?“

„Áno, pravdaže,“ odpovedalo dievčatko Girl.

Mamka naložila do košíka jedlo food, pitie drink a hovorí jej:

„Nazbieraj cestou kvietky flowers. Stará mama má kvietky flowers veľmi rada.“

Dievčatko Girl schytilo košík a rozbehlo sa lesnou cestičkou k chalúpke starej mamy. Ešte počulo, ako mamka kričí:

„A dávaj pozor! Vieš, že v hore sa skrýva vlk Wolf!“

Dievčatko Girl chvíľu veselo bežalo, chvíľu šlo a spievalo si. Pozeralo na motýle, ba všimlo si aj plachú veveričku. Tu sa pred ním objavila nádherná lúka meadow plná voňavých kvietkov flowers. Položilo košík na zem a začalo viazať kytičku. Zrazu pred ním stojí vlk Wolf:

„Ahoj! Ty si kto?“ pýta sa vlk Wolf.

„Volám sa dievčatko Girl. Trhám kytičku pre starú mamu. Je chorá. Idem ju navštíviť,“ odpovedalo dievčatko Girl.

Vlkovi Wolfovi zažiarili oči eyes a rýchlo sa spýtal:

„Kde býva tvoja stará mama?“

„V domčeku uprostred lesa,“ odvetilo dievčatko Girl a spýtalo sa: „Prečo ťa to zaujíma?“

Ale vlk Wolf ju už nepočul. Utekal, čo mu nohy stačili. Preskočil potôčik brook, prebehol lúku meadow a už stál pred domčekom starej mamy.

„Buch, buch, buch!“ zaklopal na dvere door.

„Kto je tam?“ pýta sa stará mama.

„To som ja dievčatko Girl,“ zaklame vlk Wolf.

„Dvere door sú otvorené. Poď ďalej, vnučka moja!“ kričí stará mama z postele bed.

Vlk Wolf otvoril dvere door a - chňap! Zhltol celú starú mamu. Skočil do postele bed a čakal na dievčatko Girl.

Onedlho sa ozvalo klopanie.

„Poď ďalej, dievčatko Girl, už ťa čakám,“ vraví vlk Wolf.

Dievčatko Girl sa začudovalo, že stará mama vie, kto príde. Ale v tej chvíli bolo rado, že uvidí starú mamu, a vošlo dovnútra.

„Sadni si sem. K posteli bed,“ hovorí vlk Wolf.

Dievčatko Girl si sadlo a pozeralo na starú mamu. Ako čudne vyzerá! Asi ju choroba trápi. Ale tie uši ears! Už to nevydržalo a spýtalo sa:

„Stará mama, prečo máš také veľké uši ears?“

„Aby som ťa lepšie počula,“ odpovedal vlk Wolf.

„A prečo máš také veľké oči eyes?“ nedalo to pokoj dievčatku Girl.

„Aby som ťa lepšie videla,“ vlk Wolf jej na to.

„A prečo máš také veľké zuby teeth?“

„Aby som ťa lepšie zjedol!“ skríkol vlk Wolf a chňap, zhltol celé dievčatko Girl.

Od toľkého najedenia vlk Wolf hneď aj tuho zaspal.

Práve v tom čase šiel okolo drevorubač. Pozerá, dvere door na domčeku starej mamy sú otvorené.

„Veď stará mama nikdy nechrápe. To je čudné!“ pomyslel si drevorubač a vošiel do domčeka. A čo vidí?! Vlk Wolf si spokojne odchrápava v posteli bed. Drevorubač hneď vedel, koľko udrelo. Vzal nôž knife, aký majú iba drevorubači, a rozpáral vlkovi Wolfovi brucho belly. Z brucha belly vyskočilo dievčatko Girl a stará mama. Drevorubač zašil vlkovi Wolfovi do brucha belly kamene stones a chytro sa všetci traja schovali.

„Ako som si dobre pospal,“ pochvaľoval si vlk Wolf, keď sa zobudil.

„Aj ma vysmädilo po takom obede,“ a šiel sa napiť k studničke.

Ako sa nahol nad studničku, ťažké brucho belly ho prevážilo a báác!

Padol do studničky.

Rozprávka

o tom, ako Grandmother Wolfa vyhnala

Kde bolo, tam bolo, v malej chalúpke cottage na kraji lesa forest bývala mamička Mummy so svojou dcérkou, dievčatkom Girl. Dievčatko Girl bolo ešte malé. A pretože bolo malé, často ho volali little Girl. Jedného rána hovorí mamka Mummy Girl:

„Ty moja little Girl, naša stará mama Grandmother je sick.“

„Čo je naša stará mama Grandmother?“ začudovane sa pýta dievčatko Girl mamky.

„Je chorá - sick,“ vysvetľuje mama Mummy a pokračuje:

„Iste by sa potešila návšteve.“

„Hurá!“ zaradovala sa Girl a odbehla po košík basket.

Mamka Mummy doň naložila food, drink a poradila jej, kde cestou kvitnú pekné flowers. Girl cestičku dobre poznala. Rýchlo našla zelenú meadow posiatu červenými, bielymi a žltými flowers.

Ako zbierala flowers, tu a tam rozsiate po meadow, sadla si na blízky strom straka. Straka každého iba poúčala: Toto sa robiť smie. Tamto sa robiť nepatrí. Skúste počúvať takú stvoru dlhšie. Aj teraz začala:

„Let’s pick some flowers. Let’s pick. Pretty bunch of flowers. Pretty flowers,“ rapotala straka stále dokola.

„Čo sa jej jazyk motá? Také čudné zvuky!“ pomyslela si Girl a pozerala hore na straku. Tá si našťastie sadla vysoko na konár, takže sa jej nemusela obávať. A ako Girl zbierala flowers, straka zase stále dokola:

„Let’s pick some flowers. Let’s pick. Pretty bunch of flowers. Pretty flowers.“

Odrazu sa ozval iný, hrubý hlas:

„Ahoj! Kto si a čo robíš?“ Bol to vlk Wolf.

„Volám sa Girl. A robím kytičku pre starú mamu Grandmother. Chcem ju pridať do košíka basket k food a k drink,“ milo odpovedala Girl.

„Si malá. A malé dievčatá volám iba little,“ odvrkol Wolf a vyzvedal:

„Kde býva tvoja stará mama Grandmother, little Girl?“ „Uprostred lesa forest, za potôčikom brook,“ odpovedala pekne Girl.

„Ďakujem!“ vykríkol Wolf a utekal, čo mu sily stačili. Preskočil cez brook, prebehol zelenú meadow pred chalúpkou cottage a už búcha na door:

„Stará mama Grandmother, to som ja Girl. Prišla som na návštevu.“

„Idem, idem!“ ozve sa. Stará mama Grandmother trochu otvorí door a pýta sa:

„A kde je košík basket s food, drink a flowers, čo mi vždy nosíš?“

Wolf sa zľakol a rýchlo odpovedal:

„Jáj! Zabudla som ho na meadow. Hneď som späť!“ Wolf narýchlo spravil z prútia košík basket a rozmýšľa:

„Čo to malo to dievčisko Girl v košíku basket? Food, drink a flowers. Ale čo to len môže byť? Girl sedela na zemi. Niečo zbierala. Iste to bol piesok, kamene a drievka!“

A tak nahrabal košík basket plný piesku, kameňov a dreva.

„Už idem, stará mama Grandmother,“ kričí Wolf a vlečie ťažký košík basket.

„Počkaj in front of the door! Idem znova odomknúť!“ volá stará mama Grandmother z bed a pomaly sa z nej zdvíha.

„Veď ja počkám in front of the door, ale neviem, kde to je. A pohni sa. Košík basket je veľmi ťažký,“ fučí Wolf pod košíkom basket. Bezradne stál pred dverami a pozeral sa, kde by to mohlo byť - in front of the door.

Stará mama Grandmother otvorila door. Pozrela na Wolfa stojaceho priamo pred door a hovorí:

„Veď si in front of the door.“

Pretože okuliare mala vo vrecku, nezbadala, že in front of the door nie je jej little Girl, ale Wolf.

„Počkaj chvíľu. Dám si okuliare,“ vraví stará mama Grandmother a nechtiac privrela door. Iba keď si nasadila okuliare, door znovu otvorila. Wolf už nevydržal držať taký ťažký košík basket a ten sa mu vysypal rovno starej mame Grandmother na nohy.

„Aúúú,“ skríkla stará mama Grandmother. A to sa Wolfovi nemalo stať! Stará mama Grandmother mala už aj tak v ten deň zlú náladu.

„Ty nie si Girl! A toto už vôbec nie je food, drink a flowers. No veď ja ti ukážem!“ Schytila stones a šup po Wolfovi. Ledva stihol utekať. Ako chcel preskočiť brook, pošmykol sa a báác rovno do prostriedka vody. Takého Wolfa ste ešte nevideli. Nahnevaný, mokrý a ubolený.

Odišiel hlboko do lesa forest a dušoval sa, že sa ešte vráti.

Dievčatko Girl so spevom a krásnou kytičkou prišlo k starej mame Grandmother. Keď stará mama Grandmother začula radostný spev a uvidela farebnú kytičku, aj na ňu prešla dobrá nálada.

„Moja little Girl,“ zaradovala sa stará mama Grandmother.

„Stará mama Grandmother!“ potešila sa Girl a rozbehla sa jej oproti. „Musím ti veľa porozprávať!“ a rozprávala o čudnom stretnutí s Wolfom.

„A ešte som stretla tú poučovateľku straku. Stále rapotala dokola, akoby ju mechom udreli:

„Letí s píp a perfiš punč ov flauers.“

Ledva to povedala, na konári za Girl sa ozvalo:

„Tak, tak. Let’s pick some flowers. Let’s pick. Pretty bunch of flowers. Pretty flowers. Tak, tak.“

Stará mama Grandmother aj Girl zdvihli hlavu. Potom stará mama Grandmother povedala:

„Vždy keď pozerám na kytičku flowers, ktoré som nazbierala tuto na meadow pred chalúpkou cottage, straka rapoce to isté - Pretty bunch of flowers. Pretty bunch of flowers. A keď sú flowers zvädnuté, straka priletí ku kytičke a hovorí: Nie. Nie. Nie je pretty bunch of flowers. Nie. Let’s pick some flowers. Let’s pick. Vtedy toľko rapoce, že vždy, keď hovorí - Let’s pick some flowers - nazbieram radšej kvietky. Pravdaže kvietky sú čerstvé a pekné. Straka rapoce - pretty flowers a spokojne odletí inde.

No aj ja ti porozprávam veselú príhodu,“ a stará mama Grandmother porozprávala Girl príhodu o Wolfovi.

„Vari ten Wolf nevie, že food je jedlo, drink je pitie a flowers sú kvietky? Piesok sa predsa volá sand, drevo wood a kamene stones. Tie sme mali, keď ich drevorubač dával Wolfovi do brucha belly,“ smiala sa Girl, smiala sa aj stará mama Grandmother. A smiali sa ešte dlho.

Rozprávka

o šikovnej Girl

Once upon a time, čo znamená kde bolo, tam bolo, takže: once upon a time, v little cottage bývalo dievčatko Girl a jej Mummy. Cottage stála na kraji forest a preto ju volali cottage on the edge of the forest. Cottage stála aj na kraji veľkého poľa a z druhej strany cesty way začínal iný veľký forest. Jednoducho postavili ju na kraji všeličoho. Niektorí ju preto volali krátko cottage on the edge. Ale pre zvieratká ostala vždy cottage na kraji ich lesa a preto ju volali stále cottage on the edge of the forest. Jedno ráno morning priletí z forest straka a rapoce:

„Hej Mummy! Hej Girl! Vaša Grandmother je sick. Prosí vás, či by ste neprišli na návštevu visit, trochu pomôcť, potešiť ju.“

Nebolo treba viac rapotania. Girl schytila basket, do ktorého jej Mummy dala food a drink.

„On the way nájdeš meadow plnú rozkvitnutých flowers,“ hovorí Mummy Girl pri odchode.

„O meadow viem, už dvakrát som na nej zbierala flowers. Ale čo je to On the way?“ pýta sa začudovane Girl.

„Cestou, cestou sa naučíš aj viac vecí,“ povedala Mummy a pohladkala nechápajúcu Girl po vláskoch.

Girl si vykračovala uprostred cesty way, keď tu sa ozve za ňou hlas voice. Ba nestačí povedať, že hlas voice. Bol

to nevrlý a hrubý hlas. Taký hlas zvieratká volajú rude voice.

„Nezavadzaj! Toto je moja cesta way!“

Rude voice patril Wolfovi, čo si hrdo vykračoval po ceste way.

„Tak ty si ten on the way, čo hovorila Mummy?“ zaradovala sa Girl.

„Čo táraš? On the way je niečo úplne iné. Way je cesta. Moja cesta! A ty mi na nej zavadziaš,“ zahuhlal Wolf.

Girl odskočila a Wolf nevšímavo okolo nej prešiel. Práve odchádzala z meadow, keď sa Wolf dohrnul naspäť:

„Stretol som straku on the way. Naozaj ideš za Grandmother?“ spýtal sa zadychčane Wolf.

„Zase on the way. Mummy mi hovorila, že on the way bude meadow. Cestou som naozaj natrafila na meadow. Ty, Wolf, si stretol cestou straku a hovoríš, že to bolo on the way. Všetko sa to stalo cestou. Čo to môže znamenať?“ Girl premýšľala tak tuho, až sa mračila. Zrazu na to prišla, tvár sa jej rozjasnila a chcela to povedať i Wolfovi. Ale ten ju nedočkavo prerušil:

„Tak čo? Dozviem sa, kde ten basket putuje?“

„Áno. Idem za Grandmother,“ rýchlo povedala Girl a dodala: „Je sick. Idem na návštevu visit. Trochu ju potešiť.“

„Potešiť, hovoríš. Keď chceš, pomôžem ti,“ ponúkol sa už zaliečavo Wolf. „Ponesiem ti basket, aby ti nebol ťažký.“

Girl bola rada. Ruky ju už aj tak trochu boleli. Dala Wolfovi basket. A ten, len čo ho schytil, zvrtol sa a odbehol. Darmo za ním Girl volala, prosila. Wolfa nebolo. Vtom sa nad ňou ozvalo písknutie.

„Fiúú! Fi! Buď rada, že sa to takto skončilo. Mohol ťa zjesť.“

Girl sa obzrela za hlasom. Bol to veveričiak, sedel na strome s prekríženými nohami a rukami na belly.

„Prečo pískaš? Volal si ma?“ ozval sa spoza veveričiaka jemný hlas voice. Patril veveričke. Veveričiak odvetil:

„Ale, bol tu Wolf. Tuto dievčine ukradol basket a potom off he ran.“

„Čo urobil?“ zvedavo sa pozrela veverička na Girl.

Girl iba zakrútila hlavou, že nerozumie.

„Off he ran. Odbehol. Zdrhol. Utiekol. Vzal nohy na plecia,“ povedal veveričiak a ani si nezložil labky z belly.

Wolf utekal ku cottage. Uprostred forest sa zastavil na križovatke. Bola to známa križovatka. Zvieratká sa na nej často stretávali, keď jedno išlo na vodu k brook, druhé k bukovému lesu, iné zase na vyhliadku nad Kamenný vrch. Zvieratká križovatku volali In the middle of the forest. Stál tam aj hostinec. Pravdaže aj ten sa volal In the middle of the forest, veď aj ten bol uprostred lesa. Wolfa však teraz hostinec nezaujímal. Hľadal na križovatke značky, ktorou way sa má vydať. Jedna way sa volala little way.

„Tá je taká malá, že sa mi bude po nej zle utekať,“ nepáčila sa mu.

Druhá značka ukazovala na Nice way.

„Nice way je pekná cesta. Ale chodí po nej veľa zvieratiek. Mnohé by ma videli, ako bežím ku Grandmother. Ani to nie je dobrá way,“ nepáčila sa Wolfovi ani druhá way.

Tretia sa mu zdala akurát. Volala sa The shortest way.

„Táto je stará, nepohodlná. Chodí po nej málo zvieratiek. Ale je najkratšia. Veď preto sa volá The shortest way. Pobežím touto a skrátim si way ku Grandmother,“ rozhodol sa Wolf.

Zadýchaný pribehol ku cottage. Bývala v nej Grandmother.

„Teraz ma už nevyženie. Mám naozajstný basket s naozajstným food a drink,“ radoval sa Wolf.

Klop. Knock. Klop. Knock. Klope Wolf na door.

„To som ja, Girl. Mám aj basket,“ oznamuje Wolf tým najmilším hláskom voice, aký vie vylúdiť.

„Dnes netreba. Nechaj basket tam!“ volá z postele Grandmother.

„Bodaj ho!“ zahrešil Wolf, keď si pomyslel, koľkú way bežal späť po ten basket. Iba ho to ešte viac nahnevalo a posmelilo. Vtom začul Grandmother:

„Door sú otvorené. Poď, Girl, už ťa čakám.“

To však nemala hovoriť. Wolf otvoril door, priskočil k bed a jedným chňapom zhltol Grandmother. Keď Wolf niekoho žerie, hrozne pri tom mliaska. Ale keď niekoho zhltne, vydá ešte strašnejší zvuk. Kto to počul, vie, že to znie ako gobble. A dlho na ten zvuk nezabudne. Za tým nasleduje ešte mliasknutie jazykom. Je to také krátke Up. Vtedy ide lesom strach a správa sa šíri ako ozvena - Wolf has gobbled up nejaké zvieratko. Wolf zhltol zvieratko...

Potom si Wolf nasadil čepček, čo mala Grandmother, vliezol do bed a čakal na Girl. Girl však nechodila. Ako čakal, tak aj zaspal.

Girl sa neponáhľala. Mala radosť z krásnej bunch of flowers, zo slniečka, zo žblnkotu, čo vydával brook. Ona si vybrala way, ktorá sa volala Near the cottage. Way dostala meno podľa toho, že sa končila blízko domčeka. Práve keď bola Girl na konci Near the cottage, bola tak blízko, že začula, ako z chalúpky vychádza dlhé chrápanie: SNOOOORE.

„Takto chrápu iba Wolfovia,“ pomyslela si Girl.

Nazrela oknom do cottage a všetko jej bolo jasné.

„Ale čo vymyslieť?“ hútala. Potom potichu vošla dnu, vzala veľký vankúš, dala ho Wolfovi na belly a zakryla perinou. Aj sa trochu bála. Každú chvíľu sa z Wolfovej papule ozývalo SNOOOORE. Také chrápanie človeka aj vyľaká.

Potom Girl vyšla von a hlasno knockla na door. Girl

si rada vymýšľala nové slová. Rada napríklad hovorila knock, keď klopala. Presne podľa toho zvuku.

„Čo je? Čo sa robí?“ zobudil sa Wolf.

„To som ja knockla na door, tvoja little Girl,“ povedala Girl a vošla dnu.

„Grandmother, aké máš obrovské belly! Nezjedla si niečo zlé?“ pýta sa Girl a tvári sa, že Wolfa nepozná.

Wolf si až vtedy všimol, že perina narástla ako veľký sud.

„Ja, ja... Nezjedla som. Neviem,“ zľakol sa Wolf, lebo sa nazdal, že má naozaj také veľké belly.

„Pošleme ťa na ultrazvuk?“ skúša to naňho Girl.

„Nechcem ultrazvuk ani nijaký iný zvuk. Ani veľké brucho,“ hovorí Wolf už so slzami v očiach. „Urob niečo, Girl!“

Girl si obzerá Wolfa a po chvíli povie:

„Hm. Bude to asi ešte rásť.“

„Niéé! Ja nie som Grandmother. Som Wolf. Belly mi narástlo preto, lebo som zhltol Grandmother. Už to nikdy neurobím! Len ma zbav toho belly,“ kričal Wolf a od strachu omdlel.

Na krik prišiel drevorubač Woodcutter, ktorý išiel práve okolo. Keď mu Girl vyrozprávala, čo sa stalo, otvoril Wolfovi belly a z neho vyskočila Grandmother. Drevorubač Woodcutter odišiel naspäť do forest a Girl po chvíli Wolfa zobudila.

„Čo spravíš, ak ťa vyliečim?“ pýta sa Girl Wolfa.

„Budem ti nosiť basket, stačí zapískať. Už budem dobrý.“

„Tak zavri eyes,“ povedala mu Girl.

Wolf zatvoril eyes a zatajil dych. Girl zobrala vankúš spod prikrývky a zavolala:

„Môžeš!“

Wolf od radosti hneď vyskočil z bed. Tu zbadal Grandmother, ako stojí pri door.

„Pomóóc. Strašidlo! Veď ja som si myslel, že som ju zjedol!“ kričal Wolf a tak rýchlo bežal, že ani door nezatvoril.

„Si šikovná, moja little Girl. Ale si ho prekabátila,“ pochválila Grandmother Girl. „Za odmenu ti nabudúce porozprávam rozprávku about zázračnom Motýľovi, ktorý z času na čas chodí k mojej cottage.“

„K tebe chodí do cottage motýľ? A čo je to about?“ zasypala Girl Grandmother otázkami.

„Tak sa často volajú rozprávky. About povieš vtedy, keď chceš o niečom rozprávať. Napríklad, keď chceš povedať, o čom je rozprávka. About Wolf - o vlkovi. About Grandmother - o starej mame. Ale dosť rečí. Rozprávka bude nabudúce.“

Koniec ukážky

Table of Contents

Obálka

Titulná strana

Copyright

Úvod

Rozprávka o dievčatku Girl

Rozprávka o tom, ako Grandmother Wolfa vyhnala

Rozprávka o šikovnej Girl